L 45/216
Europos Sąjungos oficialusis leidinys
LT
2022 2 24
EUROPOS PARLAMENTAS
2 1 — SKYRIUS DUOMENŲ APDOROJIMAS, ĮRANGA IR KILNOJAMASIS TURTAS (tęsinys)
214
(tęsinys) Paaiškinimai
Šis asignavimas skirtas techninės įrangos ir įrenginių, ypač išvardytųjų toliau, pirkimo, nuomos, priežiūros ir taisymo, taip pat jų valdymo išlaidoms padengti: — įvairių įmontuotų ir kilnojamųjų techninių įrenginių, susijusių su leidyba, sauga (įskaitant programinę įrangą), valgyklomis, pastatais, darbuotojų mokymais, institucijos sporto centrais ir kt., — įrangos, ypač spaustuvės, telefono paslaugų, valgyklų, darbuotojams skirtų parduotuvių, saugos, konferencijų rengimo, garso ir vaizdo sektoriaus ir kt., — specialios įrangos (elektroninės, informatikos, elektros) ir su ja susijusių išorės paslaugų.
Be to, šis asignavimas skirtas inventorizuoto turto išpardavimo reklamos ir jo nurašymo išlaidoms, taip pat išlaidoms, susijusioms su technine pagalba (konsultacijomis) tais klausimais, kuriais reikia išorės ekspertų paslaugų, padengti.
Šis asignavimas taip pat apima su įrangos transportavimu susijusias sąnaudas, kai gabenama techninė įranga, kurios reikia konferencijų techninėms paslaugoms teikti bet kurioje pasaulio vietoje, kai jas teikti paprašo Parlamento narys, delegacija, frakcija arba valdymo organas.
Šios sąnaudos apima pervežimo sąnaudas ir visas susijusias administracines išlaidas.
Pagal Finansinio reglamento 21 straipsnio 3 dalį asignuotųjų pajamų suma lygi 190 000 EUR.
216
Parlamento narių, kitų asmenų ir prekių transportas Duomenys (Nediferencijuoti asignavimai) 2022 m. asignavimai
2021 m. asignavimai
5 065 000
2020 m. vykdymas
4 599 000
2 744 141,57
Paaiškinimai
Šis asignavimas skirtas transporto priemonių (automobilių ir dviračių) pirkimo, lizingo, priežiūros, eksploatavimo ir remonto, taip pat automobilių, taksi, autobusų ir sunkvežimių (su vairuotojais ar be jų) nuomos, įskaitant būtinas draudimo ir valdymo išlaidas, išlaidoms padengti.
Keičiant automobilių parko automobilius, perkant ar nuomojant transporto priemones ar sudarant lizingo sutartis dėl jų, pirmenybė bus teikiama mažiausiai aplinką teršiantiems automobiliams, kaip antai hibridiniams automobiliams.
Pagal Finansinio reglamento 21 straipsnio 3 dalį asignuotųjų pajamų suma lygi 100 000 EUR.